
Ministru kabineta rīkojums Nr. 495
Rīgā 2024. gada 18. jūnijā (prot. Nr. 25 45. §)
Par valstij piederošā nekustamā īpašuma "Lejas Ozoli P" Valles pagastā, Bauskas novadā, nodošanu Bauskas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Bauskas novada pašvaldības īpašumā valstij piederošo nekustamo īpašumu "Lejas Ozoli P" (nekustamā īpašuma kadastra Nr. 3290 008 0316) – zemes vienību (zemes vienības kadastra apzīmējums 3290 008 0312) 0,0207 ha platībā un uz tās izbūvēto komplekso inženierbūvi "Autoceļš P73 nobrauktuve km 13,9" (būves kadastra apzīmējums 3290 008 0312 001) – Valles pagastā, Bauskas novadā, lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Bauskas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Bauskas novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Bauskas novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

